**OBČINA RENČE-VOGRSKO PREDLOG OBČINSKI SVET**

*NASLOV:*

**SOGLASJE K DOLOČANJU REDNE DELOVNE USPEŠNOSTI V. D. RAVNATELJA OSNOVNE ŠOLE LUCIJANA BRATKOVIČA BRATUŠA RENČE ZA LETO 2023**

*PRAVNA PODLAGA:*

* Četrti odstavek 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23 in 79/23),
* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18).

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Svet zavoda javnega zavoda Osnovna šola Lucijana Bratkoviča Bratuša Renče (v nadaljevanju: Svet zavoda) je na Občino Renče-Vogrsko dne 15. 4. 2024 naslovil vlogo za izdajo soglasja ustanovitelja k redni delovni uspešnosti in k izplačilu dela plače za v. d. ravnatelja in ravnateljico Osnovne šole Lucijana Bratkoviča Bratuša Renče za leto 2023. Vlogi je priložil dva obrazca - Ugotavljanje delovne uspešnosti ravnatelja za v. d. ravnatelja Nadjo Bagon in za ravnateljico Tejo Živec Kavčič in navedbo sklepa št. 900-5/2021-5 s 13. redne seje Sveta zavoda z dne 15. 4. 2024, da se za izplačilo redne delovne uspešnosti ravnatelja za leto 2023 nameni 5 % osnovnih plač ravnateljev.

*RAZLOGI ZA SPREJETJE SKLEPA:*

Tretji odstavek 7. člena Uredbe o plačah direktorjev v javnem sektorju določa, da mora organ, pristojen za imenovanje direktorja, pri odločanju o višini dela plače za redno delovno uspešnost direktorja pridobiti soglasje ustanovitelja.

*OCENA STANJA:*

Četrti odstavek 7. člena Uredbe o plačah direktorjev v javnem sektorju določa, da ustanovitelj izda soglasje za izplačilo dela plače za delovno uspešnost najpozneje v 30 dneh po prejemu vloge za izdajo soglasja. Če ustanovitelj soglasja v 30 dneh od prejema popolne vloge ne izda oziroma njegove izdaje ne zavrne, se šteje, da je soglasje dano.

Svet zavoda je delovno uspešnost v. d. ravnatelja Nadje Bagon ugotavljal za čas opravljanja funkcije v obdobju od 1. 1. do 31. 1. 2023.

Odbor za družbene dejavnosti (v nadaljevanju: ODD) je na podlagi navedene vloge izvedel dopisno sejo, na kateri je obravnaval vlogo zavoda za podajo soglasij za v. d. ravnatelja Nadjo Bagon in ravnateljico Tejo Živec Kavčič in sprejel sklep, da Občinskemu svetu predlaga, naj poda soglasje k redni delovni uspešnosti in k izplačilu dela plače za v. d. ravnatelja ter soglasje k redni delovni uspešnosti in k izplačilu dela plače za ravnateljico Osnovne šole Lucijana Bratkoviča Bratuša Renče za leto 2023, kot je predlagano.

*CILJI IN NAČELA:*

Občina Renče-Vogrsko bo zavodu kot občina ustanoviteljica podala soglasje skladno z navedeno zakonodajo.

*FINANČNE IN DRUGE POSLEDICE:*

Z izdajo tega soglasja ni finančnih posledic, saj plačo ravnateljem zagotavlja država.

Pripravila:

Vladka Gal Janeš, Višja svetovalka I

Predlog sklepa

Na podlagi četrte točke 7. člena Uredbe o plačah direktorjev v javnem sektorju (Uradni list RS, št. 68/17, 4/18, 30/18, 116/21, 180/21, 29/22, 89/22, 112/22, 157/22, 25/23, 64/23 in 79/23) in 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je občinski svet Občine Renče-Vogrsko na \_\_\_ seji dne \_\_\_ sprejel naslednji

**S K L E P**

1.

Občina Renče-Vogrsko podaja Svetu zavoda Osnovne šole Lucijana Bratkoviča Bratuša Renče soglasje k določitvi redne delovne uspešnosti Nadje Bagon, v. d. ravnatelja, za leto 2023, in soglasje k izplačilu dela plače za delovno uspešnost Nadji Bagon, v. d. ravnatelja, v obsegu 5 % osnovne plače ravnatelja, za leto 2023.

2.

Ta sklep začne veljati takoj.

Številka:

Bukovica,

Župan

Tarik Žigon